Zhongshan (forskningsstasjon)

Zhongshan er en kinesisk forskningsstasjon i Antarktis. Den ligger i Larsemann Hills ved Prydz Bay i Princess Elizabeth Land, og åpnet i 1989. Stasjonen er helårsbemannet med en kapasitet på 15 personer om vinteren og 30 om sommeren. Stasjonen drives av Det kinesiske polarforskningsinstitutt, og var den andre kinesiske forskningsstasjonen som ble etablert i Antarktis, etter Great Wall på Sør-Shetlandsøyene.

Ved Zhongshan utføres det forskningsprosjekter innenfor områder som marinbiologi, geologi, glasiologi og jordens atmosfære. Stasjonen er også utgangspunkt for ekspedisjoner til innlandsisen, blant annet til den kinesiske forskningsstasjonen Kunlun ved Dome A. Forsyningsskipet «Xue Long» har årlige anløp ved stasjoen.

Zhongshan ligger i nærheten av den russiske stasjonen Progress og den rumenske stasjonen Law-Racoviţă.

Referanser

Eksterne lenker 
 

Forskningsstasjoner i Antarktis
Artikler i Antarktis-prosjektet